4
 Система за номериране на сертификатите за одобряване
 Сертификатите за одобряване, посочени в член 28, параграф 2, член 41, параграф 3, член 42, параграф 4, член 44, параграф 4 и член 45, параграф 6 от Регламент (ЕС) 2018/858, се номерират в съответствие с метода, установен в приложение IV към настоящия регламент.
 Член 5
 Образец на маркировката за ЕС одобряване на типа на компоненти и отделни технически възли
 Образецът, представен в приложение V към настоящия регламент, се използва за маркировката за ЕС одобряване на типа на компоненти и отделни технически възли, посочена в член 38, параграф 2 от Регламент (ЕС) 2018/858.
 Член 6
 Образец на протокола за резултатите от изпитвания
 Образецът, представен в приложение VI към настоящия регламент, се използва за протокола за резултатите от изпитвания, посочен в член 28, параграф 1, буква б) от Регламент (ЕС) 2018/858.
 Член 7
 Формат на протоколите от изпитвания
 Протоколите от изпитвания, посочени в член 30, параграф 2 от Регламент (ЕС) 2018/858, се изготвят в съответствие с разпоредбите относно формàта на протоколите от изпитвания, предвидени в приложение VII към настоящия регламент.
 Член 8
 Образци и други изисквания за сертификатите за съответствие
 Образците и изискванията, предвидени в приложение VIII към настоящия регламент, се използват за формàта на сертификата за съответствие на хартиен носител, посочен в член 36, параграф 1 от Регламент (ЕС) 2018/858.
 Член 9
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 5 юли 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 април 2020 година.
 За Комисията
 Председател
 Ursula VON DER LEYEN
 (1) ОВ L 151, 14.6.2018 г., стр. 1.
 ПРИЛОЖЕНИЕ I
 ОБЯСНИТЕЛНИ БЕЛЕЖКИ
 (1)
 Само за одобряването съгласно Регламент (ЕО) No 715/2007 на Европейския парламент и на Съвета от 20 юни 2007 г. за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 171, 29.6.2007 г., стр. 1).
 (2)
 Ако начинът за идентификация на типа съдържа знаци, които не се отнасят до описанието на типа на превозното средство, компонента или отделния технически възел, предмет на настоящия информационен документ, тези знаци се представят в документацията със символа „?“ (напр. ABC??123??).
 (3)
 Класифицирано съгласно определенията, посочени в част А от приложение I към Регламент (ЕС) 2018/858:
 (4)
 Ненужното се заличава (има случаи, в които е възможно повече от едно вписване и не е необходимо да се заличава нищо).
 (5)
 В случай на оси с монтирани двойни (сдвоени) колела броят на колелата се счита за четири.
 (6)
 Означение в съответствие с EN 10027-1: 2016. Когато това не е възможно, се посочват следните данни:
 —
 описание на материала;
 —
 граница на провлачване;
 —
 Пределна якост на опън;
 —
 удължаване (в %);
 —
 твърдост по Бринел.
 (7)
 „Предно управление“ означава конфигурация, при която повече